**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ ΠΡΩΤ: 20940**

**Λιβαδειά 20./10/2020**

**ΑΠΟΣΠΑΣΜΑ**

Από το πρακτικό της αριθμ.2020-17ης Τακτικής Συνεδρίασης-ΚΕΚΛΕΙΣΜΕΝΩΝ ΤΩΝ ΘΥΡΩΝ

του Δημοτικού Συμβουλίου Λεβαδέων

Αριθμός απόφασης  **165**

 **ΘΕΜΑ: Γνωμοδότηση επί της «Μελέτη Περιβαλλοντικών Επιπτώσεων (ΜΠΕ) Αιολικού Σταθμού Παραγωγής Ηλεκτρικής Ενέργειας ισχύος 18 MW της εταιρείας “ΤΕΡΨΙΧΟΡΗ ΕΝΕΡΓΕΙΑΚΗ Μ.Ι.Κ.Ε.” στις θέσεις <<ΜΥΤΙΚΑΣ>> και << ΞΕΡΑΚΙΩΝΑ>> των Δήμων Αλιάρτου – Θεσπιέων και της Κοινότητας Κορώνειας του Δήμου Λεβαδέων”,**  **στην Περιφερειακή Ενότητα Βοιωτίας»** .

Στη Λιβαδειά σήμερα την 14η Οκτωβρίου 2020, ημέρα Τετάρτη και ώρα 19:00 μ.μ στην αίθουσα  συνεδριάσεων – «Παλαιό Δημαρχείο» -Πλ. Εθνικής Αντιστάσεως 1 , συνήλθε σε συνεδρίαση το Δημοτικό Συμβούλιο του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **ΚΕΚΛΕΙΣΜΕΝΩΝ ΤΩΝ ΘΥΡΩΝ**  κατ ΄εφαρμογή : **α)** των διατάξεων τουάρθρου 10 παρ. 1 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», **β)** της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19» και **γ)** της παρ.1 της υπ αριθμ. 40/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων»  **δ)** της παρ. 4 της υπ αριθμ. 163/29-5-2020 (ΑΔΑ: Ψ3ΧΝ46ΜΤΛ6-ΑΨ7) εγκυκλίου του Υπουργείου Εσωτερικών « Ενημέρωση αναφορικά με τη διαδικασία λήψης αποφάσεων των συλλογικών οργάνων των Δήμων» όπου α) δια ζώσης σύγκλιση του δημοτικού συμβουλίου, εφαρμογή έχουν οι εκδοθείσες υγειονομικές διατάξεις και ειδικότερα το άρθρο 12 της κοινής υπουργικής απόφασης αριθ. Δ1α/ ΓΠ. οικ. 30612/16-05-2020 (Β’ 1869) και η παρ. 3 του άρθρου14 της κοινής υπουργικής απόφασης αριθ. Δ1α/Γ.Π.οικ. 32009/23-05-2020 (Β’ 1988) , ενώ και οι συνεδριάσεις εξακολουθούν να πραγματοποιούνται κεκλεισμένων των θυρών  και ύστερα από την από  **20217/9-10-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

 Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 28 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Πούλου Γιώτα |
|  |  Μητάς Αλέξανδρος | 2 | Γαλανός Κων/νος |
|  | Τσεσμετζής Εμμανουήλ (Απών από 8- 15 ΘΗΔ) | 3 | Κοτσικώνας Επαμεινώνδας |
|  | Δήμου Ιωάννης  | 4 | Αλεξίου Λουκάς |
|  | Αποστόλου Ιωάννης | 5 | Σπυρόπουλος Δημοσθένης |
|  | Σάκκος Μάριος ( Απών 9-15 ΘΗΔ) |  |  |
|  | Νταντούμη Ιωάννα  |  |  |
|  | Καράβα Χρυσοβαλάντου Βασιλική (Βάλια)  |  | Αν και κλήθηκαν νόμιμα |
|  | Μερτζάνης Κων/νος  |  |  |
|  |  Γιαννακόπουλος Βρασίδας  |  |  |
|  | Σαγιάννης Μιχαήλ  |  |  |
|  | Τόλιας Δημήτριος  |  |  |
|  | Καπλάνης Κων/νος  |   |  |
|  |  Τζουβάρας Νικόλαος  |  |  |
|  | Καράλης Χρήστος  |  |  |
|  | Φορτώσης  Αθανάσιος |  |  |
|  | Παπαϊωάννου Λουκάς  |  |  |
|  | Πούλος Ευάγγελος |  |  |
|  | Αρκουμάνης Πέτρος   |  |  |
|  | Μπράλιος Νικόλαος  |  |  |
|  | Γερονικολού Λαμπρινή ( Απούσα 13-15 ΘΗΔ) |  |  |
|  | Τσιφής Δημήτριος  |  |  |
|  | Μπαρμπέρης Νικόλαος ( Απών 13-15 ΘΗΔ) |  |  |
|  | Καραμάνης Δημήτριος |  |  |
|  | Πλιακοστάμος Κων/νος (Απών από 1-15 ΘΗΔ) |  |  |
|  | Χέβα Αθανασία(Νάνσυ) (Απούσα από 8- 15 ΘΗΔ) |  |  |
|  | Τουμαράς Βασίλειος |  |  |
|  | Κατής Χαράλαμπος  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Εισηγούμενος το 11Ο θέμα της ημερήσιας διάταξης, ο Πρόεδρος έθεσε υπόψη των μελών του Δημοτικού Συμβουλίου το υπ΄αριθμ. 20490/14-10-2020 Έγγραφο της Δ/νσης Περιβάλλοντος , Καθαριότητας και Πρασίνου με το οποίο διαβιβάζεται στο Σώμα η υπ αριθμ. 21/2020 Απόφαση της Επιτροπής Ποιότητας Ζωής , σύμφωνα με την οποία εισηγείται ΘΕΤΙΚΑ στο Δημοτικό Συμβούλιο επί της Μελέτης Περιβαλλοντικών Επιπτώσεων (Μ.Π.Ε.) με θέμα: “ Μελέτη Περιβαλλοντικών Επιπτώσεων (ΜΠΕ) Αιολικού Σταθμού Παραγωγής Ηλεκτρικής Ενέργειας ισχύος 18 MW της εταιρείας “ΤΕΡΨΙΧΟΡΗ ΕΝΕΡΓΕΙΑΚΗ Μ.Ι.Κ.Ε.” στις θέσεις << ΜΥΤΙΚΑΣ >> και << ΞΕΡΑΚΙΩΝΑ >> των Δήμων Αλιάρτου - Θεσπιέων και της Κοινότητας Κορώνειας του Δήμου Λεβαδέων , Περιφερειακής Ενότητας Βοιωτίας.

Λαμβάνοντας το λόγο ο κ. Δήμαρχος είπε ότι έχει δεσμευτεί εδώ και 1 χρόνο που είναι δήμαρχος, χωρίς προϋποθέσεις ότι θα ακολουθεί τις αποφάσεις της τοπικής κοινωνίας. Από τη στιγμή που η Κοινότητα γνωμοδότησε θετικά έστω και με ψήφους δύο υπέρ και ένας κατά όπως προκύπτει από την υπ αριθμ. 11/2020 Απόφαση του Συμβουλίου της Κοινότητας , εισηγείται στο Σώμα όπως γνωμοδοτήσει θετικά για την έγκριση της ΜΠΕ.

Στη συνέχεια το λόγο πήρεο κ. Τόλιας, ο οποίος είπε ότι είναι ένα αρκετά μεγάλο έργο, αφορά τις ίδιες ανεμογεννήτριες στα 3,6 MW η μία, άρα 150 μέτρα ύψος, δηλαδή είναι μεγάλες κατασκευές. Η άποψη του συνδυασμού και η δική τους είναι υπέρ των Ανανεώσιμων Πηγών Ενέργειας (ΑΠΕ) , αλλά χωροθετημένα. Αυτή τη στιγμή η περιοχή είναι πάρα πολύ φορτισμένη από ανεμογεννήτριες. Σχολίασε τη γνωμοδότηση του τοπικού Συμβουλίου Κορώνειας λέγοντας ότι στα 3 από τα 5 μέλη που συμμετείχαν στη συνεδρίαση είναι 2/1 γιατί υπάρχει μία αρνητική ψήφος, άρα υπάρχει μία διαφωνία ενδεχομένως στην περιοχή. Στη συνέχεια ανέφερε την ομόφωνη αρνητική απόφαση του Δημοτικού Συμβουλίου Αλιάρτου – Θεσπιέων το οποίο δεν συμφωνεί καθόλου με το έργο. Είπε ότι πρέπει να σεβόμαστε τουλάχιστον και τους γείτονες μας και τελειώνοντας ενημέρωσε ότι θα ψηφίσει αρνητικά.

Κατόπιν το λόγο πήρε ο κ. Αρκουμάνης και είπε ότι πρόκειται για ένα μεγάλο έργο, 5 ανεμογεννητριών, ψηλών και μεγάλων. Άπτεται στην δικαιοδοσία δύο δήμων, του Δήμου Αλιάρτου - Θεσπιέων και του Δήμου Λεβαδέων και είναι κοντά στο Σωληνάρι και στην Κορώνεια. Υπάρχει αρνητική εισήγηση από το Δήμαρχο Αλιάρτου – Θεσπιέων για το συγκεκριμένο θέμα, η οποία αναφέρει ότι ψηφίζουν αρνητικά για τη θέση <<ΞΕΡΑΚΙΩΝΑ>>, αν και αφορά και άλλες τοποθεσίες. Ανέφερε και ο κ. Αρκουμάνης την αναλογία 2/1 στην ψηφοφορία του Συμβουλίου της Κοινότητας Κορώνειας και μετά αναφέρθηκε στο νομοσχέδιο που πρόκειται να ψηφιστεί σχετικά με τα ανταποδοτικά των Ανανεώσιμων Πηγών Ενέργειας (ΑΠΕ) και την απόδοσή τους στους Δήμους και όχι στις Κοινότητες. Άρα, είπε, πρέπει οι Κοινότητες όταν γνωμοδοτούν να το γνωρίζουν, γιατί νομίζει ότι κανείς δεν θέλει να χαλάσει τοπίο του χωριού του, αλλά βάζοντας κάποια άλλη λογική οικονομίστικη μπορεί να μπει και στη λογική ότι κάτι θα πάρει και το χωριό. Συνέχισε λέγοντας ότι αυτό πλέον δεν ισχύει και πρέπει να είναι πεντακάθαρο για τις τοπικές κοινωνίες. Είπε, επίσης, πως το ρεύμα από τις ΑΠΕ είναι πανάκριβο και το πληρώνει ο ελληνικός λαός, πως ό,τι πουλιέται από τις ΑΠΕ είναι πάρα πολύ ακριβό και φυσικά το ρεύμα το πληρώνει ο κόσμος. Δύο στοιχεία για τις ανεμογεννήτριες είναι ότι με την άπνοια κυρίως στον καύσωνα – γιατί αν είχε αέρα θα γύριζαν - ή επί υψηλού ανέμου δεν δουλεύουν. Δηλαδή όταν χρειάζεται ουσιαστικά λειτουργούν, όταν λειτουργούν και οι άλλοι σταθμοί που δίνουν ρεύμα. Δεν δίνουν τότε που τις χρειάζεται ο κόσμος περισσότερο. Στον καύσωνα που δυνητικά χρειάζεται ρεύμα δεν υπάρχει από τις ανεμογεννήτριες. Το τοπίο έχει ήδη αλλάξει. Συνεχίζοντας είπε ότι πηγαίνοντας για Αθήνα είτε από τον Ορχομενό είτε από τον δίπλα δρόμο προς το Παύλο παρατηρεί κάποιος το βουνό και είναι τραγικό. Το τοπίο έχει αλλοιωθεί πλήρως στην περιοχή μας. Δεν μπορεί χωρίς καμιά χωροθέτηση, χωρίς κανένα σχεδιασμό πραγματικά να επεκτείνονται και να γίνονται αυτά τα έργα. Η απόφαση του Δήμου Αλιάρτου βάζει ένα θέμα και στον δικό μας Δήμο, αν θα πρέπει να μπούμε στη διαδικασία έγκρισης αυτών των ανεμογεννητριών. Ο Δήμος είναι σαφής, έχει πάρει σαφή θέση, ολόκληρος ο Δήμος είναι αντίθετος στην εγκατάσταση και πρέπει να ακούσουν την άποψη όλων των κοινωνιών που έχουν άποψη για το συγκεκριμένο θέμα. Τέλος δήλωσε ότι η παράταξή του θα ψηφίσει αρνητικά .

Μετά τον λόγο πήρε ο κ. Κατής και είπε ότι από την στιγμή που η απόφαση της Κορώνειας δεν είναι ομόφωνη και η απόφαση του Δήμου Αλιάρτου είναι αρνητική η παράταξή του θα ψηφίσει λευκό**.**

Κατόπιν ο Πρόεδρος κάλεσε τα μέλη του Δημοτικού Συμβουλίου να ψηφίσουν.

 ΥΠΕΡ ψήφισαν οι δημοτικοί σύμβουλοι κ.κ. 1 ) Μητάς Αλέξανδρος 2) Καλογρηάς Αθανάσιος 3) Δήμου Ιωάν.4) Αποστόλου Ιωάν.5) Σάκκος Μάριος 6)Νταντούμη Ιωάν. 7) Καράβα Βάλια 8) Μερτζάνης Κων.9) Γιαννακόπουλος Βρ.10) Σαγιάννης Μιχ.

ΚΑΤΑ ψήφισαν οι δημοτικοί σύμβουλοι κ.κ. 1) Αρκουμάνης Πέτρος. 2) Μπράλιος Νικόλαος 3) Γερονικολού Λαμπρινή 4) Τσιφής Δημήτριος 5) Μπαρμπέρης Νικόλαος. 6) Πούλος Ευάγγελος . 7) Καπλάνης Κων. 8) Τζουβάρας Νικ. 9) Τόλιας Δημήτριος .10) Καραλής Χρ.11) Φορτώσης Αθανάσιος,12) Παπαϊωάννου Λουκάς

ΛΕΥΚΟ ψήφισαν οι δημοτικοί σύμβουλοι κ.κ 1)Καραμάνης Δημ. 2) Τουμαράς Βασ. 3)Κατής Χαρ.

**Το Δημοτικό Συμβούλιο μετά διαλογική συζήτηση και αφού έλαβε υπόψη του:**

* Τις διατάξεις της παρ. 1 της υπ αριθμ. 40/31-3-2020 εγκυκλίου του Υπουργείου Εσωτερικών Περιεχομένου (ΦΕΚ 6ΩΠΥ46ΜΤΛ6-50Ψ’): «Ενημέρωση για την εφαρμογή του κανονιστικού πλαισίου αντιμετώπισης του κορωνοϊού COVID-19 , αναφορικά με την οργάνωση και λειτουργία των δήμων».
* Τις διατάξεις της παρ. 1 του άρθρου 10 της από 11-3-2020 Πράξης Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών.
* Τις διατάξεις της παρ. 4 της υπ αριθμ. 163/29-5-2020 (ΑΔΑ: Ψ3ΧΝ46ΜΤΛ6-ΑΨ7) εγκυκλίου του Υπουργείου Εσωτερικών « Ενημέρωση αναφορικά με τη διαδικασία λήψης αποφάσεων των συλλογικών οργάνων των Δήμων» όπου α) δια ζώσης σύγκλιση του δημοτικού συμβουλίου, εφαρμογή έχουν οι εκδοθείσες υγειονομικές διατάξεις και ειδικότερα το άρθρο 12 της κοινής υπουργικής απόφασης αριθ. Δ1α/ ΓΠ. οικ. 30612/16-05-2020 (Β’ 1869) και η παρ. 3 του άρθρου14 της κοινής υπουργικής απόφασης αριθ. Δ1α/Γ.Π.οικ. 32009/23-05-2020 (Β’ 1988) , ενώ και οι συνεδριάσεις εξακολουθούν να πραγματοποιούνται κεκλεισμένων των θυρών
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* την από 16/9/2020 Περιληπτική Εκθεση επί της Μ.Π.Ε του Προϊσταμένου της Δ/νσης Περιβάλλοντος Καθ/τας & Πρασίνου
* -το υπ΄αριθμ.Πρωτ.20490/14-10-2020 έγγραφο της Δ/νσης Περιβάλλοντος Καθ/τας & Πρασίνου
* - την υπ αριθμ. 21/2020 Απόφαση της Επιτροπής Ποιότητας που είχε διανεμηθεί.
* Την υπ αριθμ 11/2020 Απόφαση -Γνωμοδότηση του Συμβουλίου της Κοινότητας Κορώνειας
* Την μεταξύ των μελών του συζήτηση σύμφωνα με τα πρακτικά.

 **ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

 Γνωμοδοτεί αρνητικά επί της Μελέτης Περιβαλλοντικών Επιπτώσεων (Μ.Π.Ε.) με θέμα: “Μελέτη Περιβαλλοντικών Επιπτώσεων (ΜΠΕ) Αιολικού Σταθμού Παραγωγής Ηλεκτρικής Ενέργειας ισχύος 18 MW της εταιρείας “ΤΕΡΨΙΧΟΡΗ ΕΝΕΡΓΕΙΑΚΗ Μ.Ι.Κ.Ε.” στις θέσεις << ΜΥΤΙΚΑΣ >> και << ΞΕΡΑΚΙΩΝΑ >> των Δήμων Αλιάρτου - Θεσπιέων και της Κοινότητας Κορώνειας του Δήμου Λεβαδέων , Περιφερειακής Ενότητας Βοιωτίας

 Η καθ ύλην αρμόδια Δ/νση να προβεί στις περαιτέρω ενέργειες επί του θέματος.

ΚΑΤΑ ψήφισαν οι δημοτικοί σύμβουλοι κ.κ. 1 ) Μητάς Αλέξανδρος 2) Καλογρηάς Αθανάσιος 3) Δήμου Ιωάν.4) Αποστόλου Ιωάν.5) Σάκκος Μάριος 6)Νταντούμη Ιωάν. 7) Καράβα Βάλια 8) Μερτζάνης Κων.9) Γιαννακόπουλος Βρ.10) Σαγιάννης Μιχ.

ΛΕΥΚΟ ψήφισαν οι δημοτικοί σύμβουλοι κ.κ 1)Καραμάνης Δημ. 2) Τουμαράς Βασ. 3)Κατής Χαρ.

 **Η απόφαση πήρε τον αριθμό 165**

  **Ο Πρόεδρος του Δ.Σ.**

 **Μητάς Αλέξανδρος**

|  |  |
| --- | --- |
| **ΤΑ ΜΕΛΗ** |  ΠΙΣΤΟ ΑΠΟΣΠΑΣΜΑ |
| Καλογρηάς Αθανάσιος |  Λιβαδειά αυθημερόν  |
| Δήμου Ιωάννης  |  Ο Δήμαρχος Λεβαδέων |
| Αποστόλου Ιωάννης |  |
| Νταντούμη Ιωάννα  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| Καράβα Χρυσοβαλάντου Βασιλική (Βάλια)  |   |
| Μερτζάνης Κων/νος  |  |
|  Γιαννακόπουλος Βρασίδας  |  |
| Σαγιάννης Μιχαήλ  |  |
| Τόλιας Δημήτριος  |  |
| Καπλάνης Κων/νος  |  |
| Τζουβάρας Νικόλαος  |  |
| Καράλης Χρήστος  |   |
| Φορτώσης Αθανάσιος |  |
| Παπαϊωάννου Λουκάς  |  |
| Αρκουμάνης Πέτρος   |  |
| Μπράλιος Νικόλαος  |  |
| Τσιφής Δημήτριος  |  |
| Γερονικολού Λαμπρινή |  |
| Μπαρμπέρης Νικόλαος |  |
| Καραμάνης Δημήτριος |  |
| Τουμαράς Βασίλειος |  |
| Κατής Χαράλαμπος  |  |
|  |  |
|  |  |
|  |  |